เดินผ่านหน้าร้าน  อ่านป้ายชื่อก็รู้เลยว่าแบรนด์เครื่องดื่ม ขนมน้องใหม่นี้  น่าจะแตกไลน์มาจากร้านข้าวหน้าเนื้อหลักอย่าง sukiya เป็นแน่แท้  ร้าน suki cha แห่งนี้นำเสนอเมนูขนมหวานสไตล์ Japanese dessert ค่ะโดยผสมผสานชาหลายชนิดออกมาทำเป็นขนมหน้าตาดูดีทีเดียว  นอกจากขนมแนวชาต่างๆ ก็มี soft serve และ parfait สไตล์ต่างๆให้เลือกอร่อยด้วยค่ะ

=-= สถานที่ตั้ง =-=

ร้านตั้งอยู่ชั้น 3 ห้าง Central Westgate  ฝั่งใกล้ห้างเซนทรัล  โดยตัวร้านจะเปิดใช้พื้นที่ร่วมกับ sukiya เลยค่ะ  การเดินทางมาห้างนี้สามารถใช้รถไฟฟ้าสายสีม่วงได้  โดยลงที่สถานีตลาดบางใหญ่ค่ะ  ส่วนใครขับรถมา  ตัวห้างจะอยู่ตรงมุมสี่แยก ที่ถนนรัตนาธิเบศตัดกับถนนกาญจนาภิเษกค่ะ

=-= บรรยกาศ =-=

จากที่เกริ่นไปข้างต้นว่าตัวร้านตั้งอยู่ในพื้นที่ของ sukiya  ทำให้ลูกค้าสามารถสั่งนั่งทานในร้านของ sukiya ได้  หรือจะเลือกทานแบบ take away ก็ได้ตามใจชอบ  จำนวนที่นั่งมีค่อนข้างเยอะ  น่าจะ 60 ที่นั่งอัพเรียกว่านั่งสบายไร้คิว    ตัวร้านจะแต่งแนวโมเดิร์นสว่างไสว  ดูมีกลิ่นอายร้าน food chain สไตล์ญี่ปุ่นอยู่บ้างค่ะ

=-= เมนูที่ชิม =-=

หลังจากทานอาหารหลักมาเต็มสูบ  เราก็มาสั่งขนมเบาๆ ทานในร้าน  และ take away ไปเดินห้างเล่นต่อค่ะ

- suki pop pudding (59B) จากที่เล็งๆดูเมนูขนมร้านนี้จัดว่าไม่แพงมากนะคะ  จริงๆแนวชาๆก็น่าสั่งแต่เห็น pudding แล้ว ใจเทไปเลย  ต้องสั่งทันที  ตอนมาเสริฟคือมาแบบล้นๆท่วมท้นมากๆ ฮ่าๆๆ  แอบตกใจนิดนึงนะ   

ตัวขนมจะมีส่วนผสมเป็นขนมคล้ายๆชูครีมอบ  มาหั่นเป็นชิ้น โปะด้วยวิปครีม และ pudding ค่ะ  ตอนแรกเรานึกว่าตัววิปครีมในรูปเป็นไอติมsoft serve vanilla  เลยสั่งมา  พอเป็นวิปครีมล้วนๆ  เลยรู้สึกมันแปลกไปหน่อย  ออกแนวมันๆวิครีม  และไม่เย็นด้วย  ตัวพุดดิ้งอร่อยดีค่ะ  แต่การทานวิปครีมจืดๆกับตัวชูครีมมันให้ความรู้สึกชืดๆไปนิดอ่ะค่ะ

-soft serve vanilla (20B) เนื่องจากกินถ้วยพุดดิ้งแล้วไม่สาแก่ใจ  ที่อยากกินขนมหวานๆเย็นๆสดชื่น  เลยสั่งไอติมทานแบบ take away ไปเลยค่ะ ตัวไอติมหวานมันนมเข้มข้นนมใช้ได้ค่ะ  ตัวโคนเป็นวาฟเฟิลกรอบๆ  ไซส์ใหญ่กว่าโคนตามร้าน fast food ทั่วไปก็จัดว่าคุ้มค่า คุ้มราคาอยู่นะ

โดยรวมจัดเป็นร้านขนมน้องใหม่  ราคาเบาๆที่สบายใจแวะทานได้บ่อยๆค่ะ  รสชาติเท่าที่ชิมจัดว่าโอเค  ยังไม่โดดเด้งมาก  แต่ก็อาจจะเพราะเรายังไม่ได้ชิมตัว signature ของเค้า  ไว้คราวหน้าจะมาลองเมนูชาๆค่ะ